ജീരകപ്പുല്ല്

ജൻഷ്യനേസീ സസ്യകുടുംബത്തിലെ കാൻസ്കോറ ജനുസ്സിലുള്ള ഒരു ചെടിയാണ് ജീരകപ്പുല്ല്. (ശാസ്ത്രീയനാമം: Canscora diffusa) ആഫ്രിക്ക, ഏഷ്യ, ആസ്ത്രേലിയ എന്നീ വൻ കരകളിൽ ഈ ചെടി കാണാറുണ്ട്. സമതലങ്ങളിലും ഇടനാടുകളിലും ഈർപ്പമുള്ള പരിസരങ്ങളിൽ വളരുന്നു. ഡിഫ്യൂടിഡിൻ, ഡിഫ്യൂട്ടിൻ എന്നീ ഫ്ലാവനോയിഡുകൾ ഈ സസ്യത്തിൽ നിന്ന് വേർതിരിച്ചെടുത്തിട്ടുണ്ട്.  നാല് കോണുകളുള്ള തണ്ടാണ് ഇതിനുള്ളത്. ഞെട്ടുകളുള്ള ഇലകൾ നീണ്ടവയാണ്. ചെടിയുടെ അഗ്രത്തോടടുത്തുള്ള ഇലകൾക്ക് ഞെട്ടുകൾ ഇല്ല. ഇളം പിങ്ക് മുതൽ വെള്ളയോടടുക്കുന്ന നിറമുള്ള പൂക്കൾ സൈം പൂക്കുലകളിലാണ് വിരിയുന്നത്. ഒക്ടോബർ ജനുവരി മാസങ്ങളിൽ പൂക്കൾ വിരിയുന്നു.https://indiabiodiversity.org/species/show/229033http://www.flowersofindia.net/catalog/slides/Kilwar.htmlDiffutin, a new adaptogenic glucosyloxyflavan from Canscora diffusa. Shibnath Ghosal, Saini K. S. and Sinha B. N., Journal of chemical research. Synopses, 1983, no12

 അവലംബം 

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം